  Константин Вознесенских Майя Бывальцева Россилэн лымшор но шор улосвылъёсысьтыз куд-ог аэропортъёсы самолётъёс 25-тӥ оштолэзёзь уз лобалэ на. Со сярысь Росавиацилэн пресс-службаез ивортӥз. Ворсамын Анапаысь, Белгородысь, Брянскысь, Воронежысь, Геленджикысь, Краснодарысь, Курскысь, Липецкысь, Ростов-на-Дону карысь, Симферопольысь но Элистаысь аэропортъёс. Россиысь авиакомпаниос калыкез Сочиысь, Волгоградысь, Минеральные Водыысь, Ставропольысь но Москваысь аэропортъёс пыр нуыны-вайыны быгато. Кунысь мукет аэропортъёс, калыккуспоосыз но, дышем радлыкъя ужало. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, Россиысь лымшор но шор улосъёсысь аэропортъёсы самолётъёс 24-тӥ тулыспалэ лобамысь дугдӥзы.  Тегъёс: самолёт Россия Удмуртия  